google/wiki40b huggingface dataset:
Kaisma valla vapp

Kaisma valla vapp on endise Kaisma valla vapp.
Vapp oli kasutusel 13. oktoobrist 1995 kuni 27. oktoobrini 2009, mil ühinesid Kaisma vald ja Vändra vald ühtseks Vändra vallaks.
Vändra ja Kaisma valla liitumislepingus on öeldud: "Kehtima jääb Vändra valla sümboolika. Kaisma valla senise sümboolika kasutamine lõpetatakse liitumise jõustumisest. Kaisma valla senine sümboolika antakse hoiule Vändra vallavalitsusele kuni edaspidise otsustamiseni. Mittevajalikku sümboolikat kandev asi hävitatakse vastava komisjoni otsusel ja vastavalt kehtivale korrale".

Vapi kirjeldus

Kaisma valla vapp on sinine kuldse äärisega vapikilp, mille sinisel väljal on hõbedane kuldse noka ja jalgadega seisev luik. Luige tiivad on tõstetud ja avatud.
Kuldne ääris viitab Pärnumaale ning kilbi sinine värvus märgib Kaisma järvi, luik on vallas väga levinud lind.
Nikolai Viitak

Isiklikku

Tema abikaasa Leeni isa Anton Teetsov oli Jaan Tõnissoni kolmandas valitsuses rahaministriks.
Valga lipp

Valga lipp on Valga maakonnas asuva Eesti Valga linna lipp.
Lipp on kinnitatud 23. septembril 1997.

Lipu kirjeldus

Valga lipp koosneb kolmest horisontaalsest laiust – kahest võrdsest rohelisest (ülemine ja alumine) ning ühest valgest (keskmine). Valge laid moodustab poole rohelisest laiust, mis on 1/5 lipu laiust. Roheline vastab värvilt vapi rohelisele (Pantone 340 CV).
Lipu laiuse ja pikkuse suhe on 7:11 ning normaalsuurus 105×165 cm.
‘Umar ‘Abd ar-Raḩmān

Šeik ‘Umar ‘Abd ar-Raḩmān (araabia keeles عمر عبدالرّحمٰن‎; 3. mai 1938 Gamaliyya, Egiptus – 18. veebruar 2017 Butner, Põhja-Carolina, USA) oli Egiptuse islamist, Islami Liidu asutaja. Ta oli lapsest saadik pime ja teda tunti hüüdnimega Pime Šeik.
1980. aastal vahistati ta kahtlustatuna seotuses Egiptuse presidendi Anwar as-Sādāti mõrvaga. Tema süüd ei suudetud tõestada ning ta saadeti Egiptusest välja Afganistani. 1990. aastal läks ta Saudi Araabiasse ja sealt edasi Sudaani kaudu New Yorki. 4. juulil 1993 ta vahistati ning talle esitati süüdistus terroristlikus vandenõus. 1996. aastal mõisteti ta eluks ajaks vangi armuandmise võimaluseta.
Ta kandis alates 1996. aastast kuni surmani eluaegset vanglakaristust USA-s, esialgu Florence'i vanglas Colorados ja hiljem Butneri föderaalvanglas Põhja-Carolinas.
‘Umar ‘Abd ar-Raḩmānil oli kahe naisega 10 last. Mitu tema poega olid samuti terroristid.
Inglise Beatrice

Inglise Beatrice (25. juuni 1242 – 24. märts 1275) oli Inglise printsess ja Bretagne'i hertsoginna. Ta oli Henry III ja Provence'i Eleanori tütar.
1250. aastail püüdis Norra kuningas Håkon Håkonsson saada Beatrice'i oma poja, prints Magnuse naiseks, kuid tema plaanid nurjas Henry III, kes pidas läbirääkimisi Beatrice'i kihlumiseks Prantsusmaa kuningaga.
Lauri Malmberg

Kaarlo Lauri Torvald Malmberg (8. mai 1888 Helsingi – 14. märts 1948 Helsingi) oli Soome sõjaväelane ja insener. 
Aastatel 1924–1925 oli ta Soome kaitseminister.
1935 anti talle Kotkaristi I klassi teenetemärk.
Tema on maetud Helsingi Hietaniemi kalmistule.
Euroala

Euroala ehk eurotsoon on ala, kus kehtib Euroopa Liidu ühisraha euro. Sinna kuulub 19 riiki.
Euroala rahapoliitikat juhib Euroopa Keskpank. Euroala liikmesriikide keskpangad moodustavad eurosüsteemi. 
Euroala riikide rahandusministrid moodustavad eurorühma, mis loodi 13. detsembril 1997 Euroopa Ülemkogu otsusega. Alates 12. jaanuarist 2018 on eurorühma alaline esimees Mário Centeno.
1998. aastal leppisid üksteist Euroopa riiki kokku ühisraha kasutuselevõtu tingimused. Euroala tekkis euro ametliku kasutuselevõtuga 1. jaanuaril 1999 Austrias, Belgias, Hispaanias, Hollandis, Iirimaal, Itaalias, Luksemburgis, Portugalis, Prantsusmaal, Saksamaal ja Soomes. 
Nendega liitus Kreeka, kes täitis (statistikat võltsides) euro kasutuselevõtu tingimused ehk Maastrichti kriteeriumid aastal 2000 ja võttis euro kasutusele 1. jaanuaril 2001. Euromündid ja -paberraha tulid käibele 1. jaanuaril 2002. 
Sloveenia täitis eurotingimused 2006 ja euro tuli riigis käibele 1. jaanuaril 2007. 
Küpros ja Malta täitsid eurotingimused 2007 ning euro tuli riigis käibele 1. jaanuaril 2008. 
Slovakkia täitis eurotingimused 2008 ja euro tuli riigis käibele 1. jaanuaril 2009. 
Eesti täitis eurotingimused aastal 2009. Euro tuli riigis käibele 1. jaanuaril 2011, vahetades välja Eesti krooni. Eestist sai euroala 17. riik. 
Läti esitas formaalse taotluse euroalaga liitumiseks 2013. aastal ja liitus euroalaga 1. jaanuaril 2014.
Leedu täitis eurotingimused 2014, euro tuli käibele 1. jaanuaril 2015.
Alessia Cara

Lapsepõlv

Caracciolo sündis Bramptonis Ontarios, kus ta õppis Cardinal Ambrozic Catholic Secondary Schoolis. Alessia on itaallane. Tema isa sündis küll Kanadas, kuid isa vanemad olid pärit Itaaliast; Alessis ema on Itaalia immigrant. Lapsena kirjutas Cara luuletusi ning näitles. Kitarri mängimisega alustas ta kümneaastaselt ja õpetas iseendale, kuidas mängida erinevaid laule. Neljateistaastaselt tegi ta endale YouTube'i konto, kuhu ta postitas oma laulude kavereid.

Eeskujud

Cara eeskujud on Lauryn Hill, Amy Winehouse, P!nk, Fergie (The Black Eyed Peas), Drake ja Ed Sheeran. Alessia laulmise ja laulukirjutamise stiili on võrreldud selliste lauljate nagu Lorde, Amy Winehouse, Rihanna ja Norah Jones omaga.
Kupreanofi saar

Kupreanofi saar (inglise Kupreanof Island) on saar Põhja-Ameerika läänerannikul Aleksandri saarestikus. 
Saar on 84 km pikk ja kuni 32 km lai. Pindala on 2813 km². Pindalalt on see Ameerika Ühendriikide 13. saar.
Saar on nime saanud vene kaupmehe, Vene-Ameerika Kompanii juhi Ivan Kuprejanovi järgi.
2000. aasta rahvaloenduse ajal elas saarel 785 inimest. Saare ainsad linnad on Kake ja Kupreanof.
Jossif Pokrovski

Jossif Aleksejevitš Pokrovski (7. september 1868 Pustogorodi, Tšernigivi kubermang, Venemaa – 14. aprill 1920 Moskva) oli vene õigusteadlane.
Vaimuliku poeg. Õppis Kiievi ja Berliini Ülikoolis. Töötas Kiievis, Peterburis ja Moskvas ning muu hulgas oli ka Tartu Ülikooli rooma õiguse eradotsent aastatel 1894–1896.
Loigukiil

Loigukiil (Sympetrum) on kiilide perekond vesikiillaste (Libellulidae) sugukonnast.
Perekonnas on umbes 50 liiki, need elavad peaaegu kõik põhjapoolkera parasvöötmes.
Iru Kuuskivi

Iru kuuskivi on rändrahn Tallinnas Lasnamäe linnaosas Priisle asumis. Kivi paikneb Priisle tee ja Hooldekodu tee ristmiku lähedal. Rahnu mõõtmed on 6,3 x 1,9 x 17,8 m ja kivi on alates 1992. aastast looduskaitse all.
Oma olemuselt on tegemist rabakiviga, mis on lõhutud kuueks tükiks, millest vähemalt kaks ära veetud.
Jüri Pootsmann

Eurovisioon 2016

Pootsmann võitis 5. märtsil 2016 Eesti Laulu 2016  lauluga "Play", mille autorid on Stig Rästa, Fred Krieger ja Vallo Kikas. 61. Eurovisiooni lauluvõistlusel Stockholmis ta finaali ei pääsenud, jäädes I poolfinaalis viimasele, 18. kohale. Kõigi riikide üldises arvestuses sai Pootsmann ka viimase koha .
Silver

Silver on mehenimi.
2018. aasta 1. jaanuari seisuga oli Eestis eesnimi Silver 2079 mehel. Silver oli populaarsuselt 85. mehenimi. Silver oli keskmiselt 29 aasta vanune (mediaanvanus oli 30). Kõige populaarsem oli eesnimi Silver vanuserühmas 25–29, kus neid oli 10 000 elaniku kohta 33,07.
Tartu Ülikooli teaduskool

Tartu Ülikooli teaduskool (varasem nimi Tartu Ülikooli Täppisteaduste Kool, algselt Mittestatsionaarne Matemaatikakool, hiljem Tartu Matemaatika- ja Füüsikakool) on Tartu Ülikooli juures tegutsev keskkooliõpilastele täiendõpet andev kool. 
Teaduskooli direktor on alates 2018. aasta augustist Riin Tamm. Varem on sellel kohal olnud Mihkel Kree ja Viire Sepp.
Rubaii

Rubaii on Lähis- ja Kesk-Ida rahvaste luulevorm, nelikvärss.
Klassikalises pärsia luules on rubaii neljarealine luuletus riimiskeemiga AABA või AAAA. Enamlevinud värsimõõt on – – u u – u – u – – u u –.
Namibi kõrb

Namibi kõrb on kõrb Aafrikas. Piirneb läänes Atlandi ookeaniga, idas Suure astanguga, lõunas Oranje ja põhjas Cunene jõega. Laius 50–130 km.
Kõrb tõuseb Suure astangu jalamil lavamaadeks, kohati on mägesid.
Rannikul esineb mõnevõrra udu, Suure astangu jalami lähedal sajab suviti mõnevõrra vihma, Oranje jõe lähedal sajab väikeses koguses vihma talviti. Namibi kõrbe keskosas on aga väga kuiv kliima ja vähe taimi.
Suurelt astangult laskub Namibi kõrbe jõgesid, mis   suviti mõnikord voolavad. Namibi kõrbe lõunaosa on liivakõrb. Kõik jõed kaovad liiva. Namibi keskosa läbib Kuisebi jõgi, mis voolab piisavalt tihti, et tuiskliiva ära uhtuda ja Atlandi ookeani suubuda. Väikesi jõgesid on ka Namibi kõrbe põhjaosas, mis on valdavalt kivikõrb, kuigi kohati on sealgi liivakõrbe.
Moldova tulepaak

Moldova tulepaak on tulepaak Ida-Viru maakonnas Lüganuse vallas Jabara külas.
Tulepaagi geograafilised koordinaadid on 59° 25′ 55″ N, 27° 3′ 18″ E.
Terasest metallsõrestiktorni kõrgus jalamist on 28 meetrit ja tule kõrgus merepinnast on 56.5 meetrit.
Tulepaak ehitati 1958. aastal.
Laevastiku tänav

Laevastiku tänav on tänav Tallinnas Põhja-Tallinna linnaosas Paljassaare asumis.
Tänav sai nime 22. novembril 1949.
Kaaruspael

Kaaruspael (ka: kaarusnöör, kaarus) on punasest, rohelisest või sinisest lõngast tehtud neljatahuline pael.
Kaaruspaela punumisel kasutati kaaruseharki.
Lõuna-Eestis kasutati kaaruspaela nt pikk-kuubede kaunistamisel, seelikute äärispaelana.
Francesco Landini

Francesco Landini (u. 1325/1335 – 2. september 1397) oli itaalia helilooja, organist, laulja, luuletaja, muusikateoreetik ja pillimeister. Ta oli trecento-ajastu suurkuju.

Elu

Landini sündis arvatavasti Firenzes. Tema isa Jacopo del Casentino oli tunnustatud maaler Giotto di Bondone koolkonnast. Lapsena põetud rõugete tõttu oli Francesco kogu elu pime, kuid see ei takistanud teda muusikaga tegelemast. Ta õppis mängima mitut instrumeni (muuhulgas lautot), aga ka laulma, luuletama ja komponeerima. 1361. aastal asus ta tööle organistina Santa Trinità Florentine'i kloostrisse ja 1365 San Lorenzo kirikusse. Viimasesse on ta ka maetud.

Looming

Francesco Landini on itaalia trecento-koolkonna tähtsaim esindaja. Tema looming oli peaaegu täielikult ilmalik. On küll andmeid ka tema vaimulike teoste kohta, kuid ühtegi nendest pole säilinud. Meieni on temalt jõudnud 154 teost: enamikus kahe- ja kolmehäälsed ballata'd ja mõned madrigalid. Oletatavasti kirjutas ta oma lauludele ise tekstid.
Amme jõgi

Kalastik

Jõest on püütud haugi, angerjat, särge, turba, rünti, tippviidikat, trullingut, lutsu, ahvenat ja võldast. Levinuim ja arvukaim kalaliik on särg.
Jaan Remmel

Isiklikku

Etnoloog ja folklorist Mari-Ann Remmel on tema tütar.
Helmi Tohvelmani nimeline auhind

Helmi Tohvelmani nimeline auhind on Eesti Teatriliidu auhind, mis antakse silmapaistva lavalise liikumisega näitlejale või liikumisjuhile.
Auhind loodi aastal 2000 teatrikriitik Margot Visnapi algatusel tantsupedagoog Helmi Tohvelmani mälestuse jäädvustamiseks. Seda rahastab Eesti Kultuurkapitali näitekunsti sihtkapital.
Auhind antakse üle Helmi Tohvelmani sünnipäeval 13. oktoobril tema kodukohas Väätsa vallas Väätsa põhikoolis. Alates 2010. aastast antakse auhinda välja iga kahe aasta järel.
Ateljee

Ateljee on kunstniku või fotograafi tööruum. Ateljee iseloomulikuks tunnuseks on hea ning vajaduse järgi muudetav valgus. Ateljee on paiknenud tavaliselt suurte akendega ruumis. Tänapäeval, et mitte sõltuda loomulikust päikesevalgusest, võib ateljee asuda ka akendeta ruumis.
Moeateljee on rätsepa-, õmbleja- või kübarsepatöökoda.
Peet Nõmmik

Peet Nõmmik (18. veebruar 1900 Sipelga talu, Taevere vald, Suure-Jaani kihelkond, Viljandimaa – 6. mai 1947 Norillag, Krasnojarski krai) oli eesti vaimulik.
Peet Nõmmik sündis Viljandimaal Suure-Jaani kihelkonnas Taevere vallas Sipelga talus.
Ta osales Vabadussõjas.
Peet Nõmmik lõpetas 1921 Viljandi Maakonna Reaalgümnaasiumi ja 1926 Tartu Ülikooli Usuteaduskonna. Prooviaasta pidas ta Türi koguduses. Ordineeriti vaimulikuks 12. juunil 1927.
25. septembril 1927 valiti Peet Nõmmik Türi koguduse täieõiguslikuks õpetajaks. Ta teenis Türi kogudust kuni 30. detsembrini 1944, mil ta arreteeriti jumalateenistuse ajal (seoses Omakaitsesse kuulumisega) ja saadeti Norilskisse vangilaagrisse, kus ta suri 6. mail 1947.
Peet Nõmmik on oma õige nime all üks tegelasi Silver Anniko romaanis "Rusikad".

Tunnustused

1926. aasta 7. septembri Postimees kirjutas, et viimase kursuse üliõpilane, korp! Ugala liige Peet Nõmmik on Türi jõe põhjast välja toonud ühe töölise ja oma oskust mööda tema ka ellu äratanud. Samas nimetas härra Nõmmik sündmust «ilusamaks tunniks oma elus». Uppuja päästmise eest on Eesti Punase Risti peavalitsus määranud talle hõbeauraha.

Ühiskondlik ja poliitiline tegevus

Ta tegeles muu hulgas hõimuliikumisega.
Peet Nõmmik kandideeris aastal 1938 I Riigivolikogusse (Riigivolikogu 22. valimisringkond), kuid ei osutunud valituks.
II maailmasõja ajal kuulus ta Omakaitsesse.
Christian Kelch (Tartu raehärra)

Christian Kelch (23. aprill/4. mai 1704 – 5/16. november 1759 Tartu) oli Tartu raehärra.
Ta oli Tartu suurgildi oldermann, raehärra aastail 1741–1759 ja linnakonsistooriumi ilmalik assessor.
Tema isa oli Eestimaa vaimulik ja kroonik Christian Kelch.
27. augustil/7. septembril 1725 abiellus ta Tartus Brigitta Gerdruta Taboriga (maetud Tartus 21. veebruaril/4. mail 1744).
Heino Arus

Heino Arus (29. detsember 1931 Viljandi – 11. november 1998 Viljandi) oli eesti näitleja.
Kaido Põldma

Kaido Põldma (sündinud 29. mail 1980 Tallinnas) on Eesti muusik ja ansambli Soul Militia liige.
Ta on osalenud Eesti lugude taustalauljana Eurovisiooni lauluvõistlusel (2001, 2013, 2019) ning näidelnud ka muusikalides, näiteks "Tuhkatriinus".

Isiklikku

Kaido Põldma on 177 cm pikk ja kaalub 84 kg.
Ta on abielus Ille Otsaga. Neil on tütar Thalia Põldma (sündinud 22. novembril 2004).
Eugen Wilhelm Mahr

Eugen Wilhelm Mahr (28. veebruar/12. märts 1882 Pärnu – 31. mai 1933 Pössneck) oli Eesti ja saksa vaimulik.
Ta õppis aastatel 1892–1901 Pärnus gümnaasiumis. Aastatel 1901–1902 töötas ta Pärnus koduõpetajana. Aastatel 1902–1908 õppis ta Tartu Ülikooli usuteaduskonnas. Sai heade tulemuste eest õpinguis kuldauraha. Aastal 1906 täiendas ennast Berliinis. Oli prooviaastal Torma Maarja koguduses (Andreas Laasi juures). Ordineeriti 5. juulil/18. juulil 1909 õpetajaks.
Mahr oli pärast ordineerimist Tartu praostkonna vikaarõpetaja. Aastatel 1910–1918 oli ta Vastseliina Katariina koguduse õpetaja. Lahkus Saksamaale, oli aastatel 1919–1933 Pössnecki koguduse (asub Saale-Orla kreisis, Tüüringi liidumaal) õpetaja.
Kükloobid

Kükloobid on vanakreeka mütoloogias hiiglased, kelle ainus silm on otsaesisel.
"Odüsseias" kirjeldatud Poseidoni poeg Polyphemos oli kükloop.
Arvatavasti on sellise müütilise kuju aluseks juhuslikult leitud väljasurnud kääbuselevantide koljud, mille esiosas londi kinnituskohal on suur ava.
Jotunheimen

Jotunheimen ('hiiglaste kodu') on Skandinaavia mäestiku kõrgeim osa, mis asub Norras Opplandi ning Sogn og Fjordane maakonna piiril, Oslost umbes 350 km põhja pool. Mäestikku ümbritseb Jotunheimeni rahvuspark ning mägesid katab tihe radadevõrk.
Mäeahelikus asuvad Norra kõrgeimad tipud, mis ulatuvad kõik üle 2300 meetri. Kõrgeim koht on liustik Galdhøpiggeni mäe tipus. Selle kõrgus on umbes 2470 meetrit, olenevalt ilmast.
Jøtunheimeni piirkonnale andis 1862. aastal nime norra kirjanik Aasmund Olavsson Vinje, keda inspireerisid selleks metsik maastik ja norra mütoloogia. Selles piirkonnas oli väidetavalt trollide (jotunite) kodu. Jøtunheimenist sai hiljem Jotunheimen.
Auto Bild Eesti

Auto Bild Eesti on autoalane ajakiri, mis ilmus Tallinnas 2004–2009.
Ajakirja väljaandja oli AS Ajakirjade Kirjastus. Ajakirja esimene peeatoimetaja oli Toomas Vabamäe, 2005. aastast kuni 2009. aastani Tõnu Tramm.
Auto Bild Eesti esimene number ilmus 2004. aasta märtsis, viimane aga 2009. aast mais.
Toimetuse koosseisu kuulusid Olev Toom, Margus Müil, Lauri Lepp, Marek Piliste, Urmas Vaino ja Tarmo Riisenberg.
Rein Valdru

Rein Valdru (24. oktoober 1930 Paide – 1. mai 2011 Aasuvälja, Väätsa vald) oli eesti lasketreener.
Rein Valdru tegeles mitme spordialaga. Aastal 1946 tuli ta murdmaasuusatamises kahekordseks Eesti meistriks. Ta võitis medaleid ka kiiruisutamises ja veepallis.
Treenerina töötas ta alates 1966. aastast.
Aastatel 1974–1976 oli ta Eesti noortekoondise treener ja 1994–1997 Eesti koondise vanemtreener.
Tema tuntuim õpilane on Inna Rose.
AXR

AXR (ingliskeelne lühend sõnadest Arbitrary XML Rendering) on projekt, mille eesmärk on luua parem standard veebilehtede ja -rakenduste loomiseks.
Verner Kikas

Verner Kikas (8. detsember 1916 Rutikvere vald – 7. märts 2000 Tallinn) oli eesti tehnikateadlane.
Tema teadustöö põhisuund oli seotud põlevkivituhk-sideainete ja nende tööstusliku kasutamisega. Ta lõi universaalsete omadustega põlevkivituhk-portlandtsemendi ning tema rajatud koolkond töötas välja põlevkivituha selektiivse kasutuse tehnoloogia ehitusmaterjalide saamiseks. Avaldanud üle 260 publikatsiooni, 8 autoritunnistust. Juhendas 18 kandidaaditööd.

Elulugu

Ta sündis aastal 1916 Rutikvere vallas kooliõpetaja perekonnas. 
Alghariduse omandas ta Kurtna algkoolis. Aastal 1935 lõpetas ta Tallinna Reaalkooli, pärast ajateenistust Tallinna Sidepataljonis astus ta aastal 1937 Tallinna Tehnikaülikooli ehitus-mehaanikateaduskonda, mille lõpetas 22. juunil 1944 tööstus- ja tsiviilehituse erialal, teist korda lõpetas ta Tallinna Polütehnilise Instituudi aastal 1949. 
Aastal 1955 kaitses ta tehnikakandidaadi väitekirja, aastal 1974 tehnikadoktori väitekirja (aastal 1975 kinnitati väitekiri). Aastal 1977 sai ta professoriks.
Töötas TPIs/TTÜs aastatel 1942–2000, sealhulgas 1942–1944 oli tugevus-, ehitus-, mehaanika ja konstruktsioonide laboratooriumi ajutine abijõud, 1944–1946 nooremassistent; 1946–1947 ehitusmehaanika- ja konstruktsioonide kateedri assistent, 1947–1955 samas vanemõpetaja. 1955–1975 oli ta ehituskonstruktsioonide kateedri dotsent, 1975–1991 ehitusmaterjalide kateedri professor ja juhataja. 1991–1997 oli ta ehitustootluse instituudi ehitusmaterjalide katselaboratooriumi peateadur, 1997–2000 ehitusmaterjalide õppetooli emeriitprofessor.

Teaduskorralduslik tegevus

NSV Liidu Kõrg- ja Keskerihariduse Ministeeriumi ehituse ja arhitektuurialase teaduslik-tehnilise nõukogu ja Eesti NSV Riikliku Ehituskomitee ehitusalase sektsiooni liige; tegi koostööd Eesti NSV TA Ehituse Teadusliku Uurimise Instituudi ja Silikaatbetooni Teadusliku Uurimise ja Projekteerimise Instituudiga; arendas koostöösidemeid vene, saksa, soome ja hiina teadlastega ning välisfirmadega; TPI ehitusmaterjalide laboratooriumi (a-ni 1960 põlevkivituha-alane uurimisgrupp) teaduslik juhendaja 1956–1991; TPI toimetiste sarja “Изучение золи сланца-кукерсита” (I, XII–XVII) üldtoimetaja; osales Eesti Vabariigi tsemendialaste standardite väljatöötamisel, näiteks põlevkivituhk-portlandtsement vastab euronormile CEM II/B–T; tema ja kolleegide teadustöö evitamise tulemusena ehitati Eestis suurrajatisi, näiteks Tallinna teletorn, Iru soojusjõujaama korsten ja mitu tööstuskompleksi.

Isiklikku

Tema abikaasa oli tehnikateadlane Valve Kikas (1914–1991). Füüsik Jaak Kikas ja majandusteadlane Ants Kikas on nende pojad.
Chromium (veebilehitseja)

Ajalugu

2008. aasta septembris avaldas Google suure osa Chrome'i lähtekoodist Chromiumi projekti all. Chromium on sarnane Chrome'iga, kuid kasutab BSD litsentsi ega sisalda vaikimisi PDF-i lugerit, Flashi tuge ega ole automaatselt uuendatav. Lähtekoodi avamine lihtsustas brauseri portimist Linuxile ja Mac OS X-ile.
Umbluu preemia

Umbluu preemia on MTÜ Eesti Skeptik välja antav preemia pseudoteaduste levitamise eest. Täpsemalt: "Umbluu preemia on auhind nende isikute ja ettevõtete tunnustamiseks, kes on usinasti kündnud uhhuu-põldu, väetanud meie vaimset ruumi viljaka sõnnikuga, juhtinud meie inimesi uutele vertikaalidele, osutanud meile nii moodsaid teenuseid, et isegi teadus pole veel avastanud selle vääramatut kõikvõimsust ...". Preemia kujutab endast virtuaalset viltust pendlit.
Preemiat antakse välja "31. aprillil" ja esimest korda tehti seda 2008.
Signe Lahtein

Signe Lahtein (kuni 1998 Signe Valk; 17. mai 1977 Põltsamaa – 2. aprill 2018 Tartu) oli eesti ajakirjanik.
Ta lõpetas 1995. aastal hõbemedaliga Põltsamaa Ühisgümnaasiumi ja 2001. aastal Tallinna Pedagoogikaülikooli infoteaduse eriala bakalaureuseõppe.
1990. aastate teisel poolel alustas ta tööd Õhtulehe reporterina. Veel töötas ta ajakirjades Meie Pere, Kroonika, Naisteleht ja Nipiraamatus. Aastatel 2015–2018 oli ta heategevusliku telesaate "Kodutunne" saatejuht.

Hukkumine liiklusõnnetuses

Signe Lahtein sattus 22. märtsi hilisõhtul Tallinna–Tartu maanteel Adavere tuuliku lähistel liiklusõnnetusse, kui tema juhitud sõiduauto põrkas kokku suure veokiga. Ta oli 22. märtsist 2. aprillini koomas ning suri saadud vigastuste tõttu 2. aprillil 2018 haiglas. Ta maeti Jüri kalmistule.
Katrin Välbe

Katrin Välbe (aastani 1929 Jekaterina Poska; 31. oktoober 1904 Võru – 5. juuli 1981 Tallinn) oli eesti näitleja.
Ta lõpetas aastal 1922 Tallinna Vene Gümnaasiumi. Aastatel 1922–1924 õppis ta Tartu Ülikooli arstiteaduskonnas. Aastatel 1923–1924 õppis ta veel Jelizaveta Žihhareva näitestuudios ning lõpetas aastal 1930 Draamastuudio teatrikooli (Hilda Gleseri kursusel).
Ta töötas aastatel 1931–1944 Tallinna Töölisteatris. Aastatel 1945–1946 töötas ta Eesti NSV Riiklikus Noorsooteatris, aastatel 1946–1949 teatris Estonia, aastatel 1949–1951 ja 1952–1971 Tallinna Riiklikus Draamateatris, aastatel 1951–1952 töötas ta Rakvere Teatri vene trupis.

Isiklikku

Tema abikaasa oli kooliõpetaja, isa Gavril Poska oli advokaat. Onu Mihhail Poska (1860–1892) oli Harjumaa Rapla jaoskonna talurahvaasjade komissar, onu Jaan Poska (1866–1920) oli riigimees, onud Nikolai Poska (1867–1915) ja Paul Poska (1871–1931) olid õigeusu preestrid.
Lyoni maakond (Nevada)

Lyoni maakond (Lyon County) on maakond USA-s Nevada osariigis. Geograafilised koordinaadid on 39°01' N, 119°19' W.
Maakonna halduskeskus on Yerington ja suurim linn Fernley.
Maakonna pindala on 5221 km², millest 60 km² moodustab veepindala.
Elanike arv oli 2010. aasta rahvaloenduse järgi 51 980. Aastal 2000 oli elanikke 34 501.

Ajalugu

Lyoni maakond moodustati 1861. aastal. Maakond sai nime kindral Nathaniel Lyoni järgi. Esimene maakonna halduskeskus oli Dayton. Pärast seda, kui 1909 Daytoni kohtumaja maha põles, sai 1911. aastal uueks halduskeskuseks Yerington.